24-10-2014

[Nye kappe- og slipeprodukter for olje- og gassindustrien](http://network.mynewsdesk.com/wf/click?upn=q1HxmTFUBhpAhaIK35gXID6PinKN3YODZhu5747nlCz9PBOPMbTFykgL8nWnqmaVoCZX3-2BAsm2-2BMgddP7AOS4-2BXjPt2TXCHXKcbXEacq8qVET-2FKsSgXcVxZos7WTy0lamFStHhRAxH79vp3Dy5giu4kn-2BCRXKjYzkOO-2FtzKBEVJOWhOPbrkL4GcHutkV6lO2_CP4J1ez0yHrJWQnGQehWeHHWv3T3UrrUb-2F4Kl09rIdhNrYiSvESDVhNk5Geb68fSpqsZWdvIYGZlhZGJzo-2B5pl0ulBei6aVNmBalP0eTpLRlbw1oxe-2Fg7woQUP24TMG6HKjrJVUDoag4TwMtKPlOqOiV-2B-2BZTcjDkur8EaQ7Ld2wwH0nT4Iv145-2FW5K2JRf7X2rQK169Q6UDefmyDiAkQtxu6F5-2Fo4lfyd6SD1XoDffPR8fkfVrEWV3-2BT-2BJnfAsWhCbzyGNMkTL7K3RzEMF-2FTiE7N0KiTQY3uIKKjlLkIrjaTVlV6iRwmPW0j4c1CU5ms9tyoZDxDFxIZ7gdGRyQdpwSXBVQcmehPYd0ZyK42D0iy5jC3W3dhm8sO1ylmSq9KCvIBr-2FZiN7-2BkOulr7VRDlak7pvjvjFjwWRG-2BVrOT6qE-3D)

Norton lanserer et nytt sortiment kappe- og slipeprodukter spesielt beregnet for olje- og gassindustrien. I sortimentet, som har betegnelsen Oil & Gas, inngår kappeskiver, navrondeller og lamellrondeller.

Sliping og kapping er vanlig benyttet bearbeidingsmoment innen olje- og gassindustrien både når det gjelder produksjon og reparasjon og vedlikehold av f.eks.. hav- og landbaserte oljerigger, rørledninger, petrokjemiske anlegg mm. Det er vanligvis et krevende bearbeidingsmiljø som stiller spesielle krav på de kappe- og slipeproduktene som skal benyttes. Norton lanserer nå et sortiment kappeskiver, navrondeller og lamellrondeller beregnet for akkurat dette formålet. Nortons kappeskiver Oil & Gas finnes i diameter 115 mm – 230 mm og i ulike tykkelser fra 1,0 – 2,5 mm og navrondellene for sliping i 115 mm – 230 mm diameter i tykkelse 4 mm (for fugefresing, sliping og også kapping) samt 7 mm (for sliping). De oppfyller de høyeste sikkerhetskravene og gir hurtig kapping og sliping med lang levetid og lavt vibrasjonsnivå noe som gir et komfortabelt arbeidsmiljø for brukeren oppgir produsenten.

I Oil & Gas-sortimentet inngår dessuten lamellrondeller i125 mm diameter for jern, stål og rustfritt. De oppgis gi hurtig sliping, meget fin flate og ha lang levetid. Samtlige produkter i Oil & Gas-sortimentet er jernfrie dvs. gir ingen forurensinger på arbeidsstykket som i sin tur skulle kunne forårsake skader på det ferdige anlegget på sikt.

”Takket være dette nye sortimentet spesielt beregnet for offshoreindustrien kan betydelige produktivitetsøkninger oppnås samtidig som brukeren får et bedre arbeidsmiljø takket være lavere vibrasjonsnivå” sier Audun Hjelseth, salgsansvarlig hos Saint-Gobain Abrasives AS.